Mark Haddon

**Mark Haddon** (født 28. oktober 1962) er en britisk romanforfatter og poet, kjent for sin roman ''The Curious Incident of the Dog in the Night-Time'' fra 2003, utgitt på norsk som *Den merkelige hendelsen med hunden den natten* i 2005. Den handler om hvordan en gutt med Aspergers syndrom oppfatter verden.

## Liv og virke
Haddon ble født i 1962 i Northampton, og var elev ved Uppingham School og studerte deretter engelsk ved Merton College på Universitetet i Oxford. Etter videregående skole hadde han ulikt arbeid, blant annet ved å arbeide med mennesker med funksjonshemminger og autisme. Han hadde også en tid hvor han arbeidet som tegner av illustrasjoner og tegneserier for magasiner og aviser.

Han bodde i amerikanske Boston i Massachusetts for et år sammen med sin hustru før de flyttet tilbake til England. I hjemlandet begynte han som kunstmaler og utforsket abstrakt, ikkefigurativ kunst. I 1987 skrev han sin første bok for baren- og ungdom, *Gilbert’s Gobstopper*. Denne ble fulgt av flere andre barnebøker som han ofte, men ikke alltid illustrerte selv.

Haddon er også kjent for sin bokserie om *Agent Z*. En av disse, *Agent Z and the Penguin from Mars*, ble i 1996 gjort til en situasjonskomedie for barn av BBC. Han skrev også manuskript for BBCs framstilling av Raymond Briggs' fortelling *Fungus the Bogeyman* (vist på BBC1 i 2004). I 2007 skrev han fjernsyndramaet *Coming Down the Mountain* for BBC.

I 2003 vant Haddon Whitbreads pris for årets bok for *Den merkelige hendelsen med hunden den natten* i kategorien romaner framfor kategorien barnelitteratur. Han vant også Samveldeforfatternes debutantpris for utgivelser rettet mot voksne, og avisen *The Guardian*s pris for barnebok, som kun gis til en forfatter en gang, bedømt av en jury bestående av barnebokforfattere. I et intervju hevdet Haddon at *Den merkelige hendelsen* faktisk var skrevet med tanke på et voksent publikum og at han ble overrasket da utgiveren foreslo å markedsføre den for både voksne og barn. Hans andre roman skrevet for voksne, *A Spot of Bother*, kom i 2006, og oversatt til norsk av Kyrre Haugen Bakke som *Noe til besvær* (2012).

## Personlig liv
Haddon er vegetarianer og beskriver seg selv som «en hardbarket ateist». I et intervju med *The Observer* hevdet han at han var «ateist på et meget religiøst vis.» 

I 2009 donerte han novellen «The Island» til Oxfams prosjekt *Ox-Tales*, en bokserie på fire samlinger skrevet av 38 forfattere. Haddons fortelling ble utgitt i samlingen *Fire*.

Han er bosatt i Oxford sammen med sin kone, litteraturviteren Sos Eltis, medlem av Brasenose College ved Universitetet i Oxford, og deres to unge sønner.

## Bibliografi
;Barn og ungdom
* *Gilbert's Gobstopper* (1987)
* *Mikie Joy*
* *Toni and the Tomato Soup* (1988)
* *A Narrow Escape for Princess Sharon* (1989)
* *Agent Z Meets the Masked Crusader* (1993)
* *Titch Johnson, Almost World Champion* (1993)
* *Agent Z Goes Wild* (1994)
* *At Home*
* *At Playgroup*
* *In the Garden*
* *On Holiday*
* *Gridzbi Spudvetch!* (1992)
* *The Real Porky Phillips* (1994)
* *Agent Z and the Penguin from Mars* (1995)
* *The Sea of Tranquility* (1996)
* *Secret Agent Handbook*
* *Agent Z and the Killer Bananas* (2001)
* *Ocean Star Express* (2001)
* *The Ice Bear's Cave* (2002)
* *Boom!* (en endret versjon av *Gridsbi Spudvetch*) (2009)

;Voksne
* ''The Curious Incident of the Dog in the Night-Time'' (2003)
* *A Spot of Bother* (2006)
* *The Red House* (2012)
* *DinkleDinkleDoo* (2013)

;Poesi
* *The Talking Horse and the Sad Girl and the Village Under the Sea*

## Referanser


## Litteratur
* Holcombe, Garan: «Mark Haddon», *Contemporary Writers. British Council*, 2004
* «Author Profiles - Mark Haddon», *Jubilee Books, Random House*, August 2003
* Haddon, Mark: «Writers' rooms: Mark Haddon», *The Guardian*, 29. juni 2007
* Freeman, Hadley: «Novelist Mark Haddon talks to Hadley Freeman», The Guardian, 29. mai 2006

## Eksterne lenker
* 
* 
* ''The Curious Incident of the Dog in the Night-time''
* ''A Spot of Bother''
* Intervju med Mark Haddon om ''Coming Down the Mountain''